



ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

Λευκάδα, 3/3/2023

**ΔΕΛΤΙΟ ΤΥΠΟΥ**

**Τροποποίηση προσωρινών κυκλοφοριακών ρυθμίσεων στην είσοδο της παραλίας**

**στην πόλη της Λευκάδας**.

Σε πλήρη εξέλιξη βρίσκονται οι εργασίες ανάπλασης της εισόδου της παραλίας, (Φάση Α), στην πόλη της Λευκάδας. Για τρεις ημέρες, από τη **Τρίτη 7/3/2023 έως και τη Πέμπτη 9/3/2021**, τροποποιούνται οι κυκλοφοριακές ρυθμίσεις, καθώς επεκτείνεται ο χώρος του εργοταξίου μπροστά από το κατάστημα ΚΑΡΜΑ έως το ξενοδοχείο «Nirikos Hotel», με αποτέλεσμα να **κλείσουν οι οδοί Γουλιέλμου Δαίρπφελδ** (είσοδος κεντρικής αγοράς), και **Πέτρου** **Φίλιππα Πανάγου** (έμπροσθεν ξενοδοχείων «Nirikos Hotel» και «Hotel Lefkas»).

Η είσοδος στην οδό Άγγελου Σικελιανού, από το ύψος του Πνευματικού Κέντρου, θα επιτρέπεται **μόνο στους κατοίκους της περιοχής** (κάθετα της οδού).

**Η πρόσβαση για τους πεζούς στο παραλιακό μέτωπο, από τη γέφυρα «Πόντε» έως την ξύλινη γέφυρα θα είναι ελεύθερη.**

**Παρακαλούμε για την τήρηση των νέων προσωρινών ρυθμίσεων και οδικών σημάνσεων, για την διατήρηση της ομαλής λειτουργίας της πόλης.**

**ΑΠΟ ΤΟΝ ΔΗΜΟ ΛΕΥΚΑΔΑΣ**